Tandheelkunde-vleuel beskadig tydens brandTambo-gedenkhospitaal (Argieffoto) Toerusting en medisyne is verwoes toe ŉ brand by die tandheelkunde-kliniek van die Tambo-gedenkhospitaal in Boksburg uitgebreek het. “Die brand het Vrydag in die tandheelkunde-kliniek, op die grondvloer langs die hoofingang van die hospitaal, uitgebreek,” het Steve Mabona, woordvoerder van die departement van gesondheid, gesê. “Geen pasiënt is deur die brand geraak nie. Die werknemers van die hospitaal het die brand geblus. Die ontruiming is binne ŉ uur afgehandel.” Volgens ŉ voorlopige ondersoek het ŉ elektriese fout ŉ kortsluiting veroorsaak en die brand het ontstaan. Die hospitaal bied geen tandheelkundige dienste nie tot verdere kennisgewing. “Drie kamers is hierdeur geraak. Alle tandheelkunde-toerusting, materiaal en verbruiksartikels is vernietig,” het Mabona bygevoeg. ŉ Ondersoek is reeds van stapel gestuur om te bepaal of daar enige strukturele skade is.